E cres la
mobilitazion intal Bierzo, dopo de decision dal guvier de comunitât
autonome di Castilie e León di gjavâ il program di imersion
linguistiche par galizian in diviers istitûts di cheste regjon che e
je fûr dai confins aministratîfs de Galizie, ma che i parten par
lenghe, culture e identitât. Dopo vê inviât cence sucès une
petizion aes
autoritâts scolastichis e a chês de comunitât
autonome, cumò gjenitôrs e
students di un istitût secondari di Ponferrada a àn
decidût di puartâ la cuistion denant des autoritâts judiziariis e
dai partîts politics locâi. A mobilitâsi al è stât ancje il
coletîf pai dirits linguistics “Fala Ceibe” che al puartât la
proteste ae atenzion dal difensôr civic, de comunitât autonome de
Galizie e dal Parlament european. Cun di fat, a àn spiegât, il tai
dai cors par galizian al va cuintri des garanziis ufiertis de Cjarte
europeane pes lenghis regjonâls o minoritariis e dal acuardi
sotscrit tra i guviers di
Castilie e León e Galizie.
Font:
Galicia Confidencial,
11/10/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn glg_Latn unk